|  |  |  |  |  |
| --- | --- | --- | --- | --- |
|  |  |  |  |  |

ΕΛΛΗΝΙΚΗ ΔΗΜΟΚΡΑΤΙΑ Βόλος, 1/3/2017

ΔΗΜΟΣ ΒΟΛΟΥ

ΔΙΕΥΘΥΝΣΗ ΚΟΙΝ.ΠΡΟΣΤΑΣΙΑΣ

ΚΑΠΗ-ΔΗΜ. ΥΓΕΙΑΣ

ΤΜΗΜΑ ΚΟΙΝΩΝΙΚΗΣ ΠΡΟΣΤΑΣΙΑΣ

ΞΕΝΩΝΑΣ ΦΙΛΟΞΕΝΙΑΣ ΓΥΝΑΙΚΩΝ

ΘΥΜΑΤΩΝ ΒΙΑΣ

Πληροφορίες: Ζαμπέτογλου Πλουμιστή

Fax: 2421069851

Email: xfkg.dvolou@gmail.com

**Δελτίο Τύπου**

 Κάθε χρόνο στις 8 Μάρτη εορτάζεται η Παγκόσμια Ημέρα της Γυναίκας. Είναι μια μέρα κινητοποιήσεων σε όλο τον κόσμο για την υποστήριξη της ισότητας των φύλων, και προάσπισης των γυναικείων δικαιωμάτων.

 Ο Ξενώνας Φιλοξενίας Γυναικών Θυμάτων Βίας του Δήμου Βόλου υπό την αιγίδα της Αντιδημαρχίας Κοινωνικής Μέριμνας, θέλοντας να τιμήσει την συγκεκριμένη ημέρα διοργανώνει Ημερίδα με θέμα:

 **«Βία κατά των Γυναικών – Πρακτικές Παρέμβασης στα Πλαίσια Λειτουργίας του Ξενώνα Φιλοξενίας Γυναικών Θυμάτων Βίας του Δήμου Βόλου»**

που θα πραγματοποιηθεί την Τετάρτη 8 Μαρτίου 2017 και ώρα 17:00 στην Αίθουσα του Δημοτικού Συμβουλίου του Δημαρχείου Βόλου (Πλατεία Ρήγα Φεραίου, Βόλος). Η είσοδος είναι ελεύθερη για όλους.

 Στόχος της ημερίδας είναι η ευαισθητοποίηση του κοινού σε θέματα που αφορούν την έμφυλη βία. Η βία των γυναικών αποτελεί ένα παγκόσμιο φαινόμενο, με τεράστιες διαστάσεις και συνέπειες. Ο Ξενώνας Φιλοξενίας Γυναικών Θυμάτων Βίας του Δήμου Βόλου στηρίζει τις Γυναίκες θύματα βίας και τα παιδιά τους με τις υπηρεσίες του, παρέχοντας τους ασφαλή διαμονή, κοινωνική και ψυχολογική στήριξη.

 Η Προϊσταμένη του Τμήματος Η Αντιδήμαρχος Κοινωνικής Μέριμνας

 Κοινωνικής Προστασίας

 Κουπριντζιώτου Παναγιώτα Μορφογιάννη Αναστασία